Roger Schjerva

Roger Helgesen Schjerva (født 19. januar 1968 i Skien, oppvokst i Bø i Telemark) er en norsk politiker for Ap, tidligere (SV). Han er fra 2019 sekretariatsleder i YS, og var før dette fra 2014 sjefsøkonom i bransjeorganisasjonen IKT-Norgedigi.no SV-er blir IT-bransjens sjeføkonom  11.11.2013 Fra fra oktober 2005 til regjeringsskiftet etter stortingsvalget i 2013 var han statssekretær i Finansdepartementet. Han er bosatt i Halden.

Roger Schjerva har tatt examen philosophicum (1988) og har studert samfunnsøkonomi, med mellomfag ved Universitetet i Tromsø (1993) og tredje avdeling (1996–2000) ved Universitetet i Oslo, men har ikke avsluttende embedseksamen. Mens Schjerva studerte i Tromsø, bidro han til å stifte Sosialistisk Studentlag (SSL).

Han har tidligere vært ansatt i SVs stortingsgruppe som finansrådgiver og sekretariatsleder. Han har også vært politisk sekretær, fylkesstyremedlem og medlem av representantskapet i Oslo SV. Schjerva var fra 1986 aktiv i Sosialistisk Ungdom, som medlem av sentralstyret og sekretær i Lisbet Rugtvedts lederperiode. Schjerva har variert arbeidserfaring fra organisasjonsarbeid, bygningsbransjen, hotellnæringen og pleie- og omsorgsektoren.

Schjerva kjempet om nominasjonen til andreplass på SV-lista i Oslo til Stortinget i 2001, men tapte for bergensmannen Heikki Holmås.Klassekampen: En av Rogerne

Etter at Roger Schjerva ble utnevnt som statssekretær kom det kritikk innad i partiet om at de såkalte «Rogerne» i partiet hadde fått for mye makt. «Rogerne» bestod av Roger Schjerva, Roger Sandum (også statssekretær i Finansdepartementet) og Roger Pedersen (da SVs pressesekretær, senere politisk rådgiver i Kunnskapsdepartementet fram til 2008). Lisbet Rugtvedt (statssekretær i Kunnskapsdepartementet) og Bård Vegar Solhjell (statssekretærer på Statsministerens kontor) tilhørte ifølge kritikerne også denne gruppen med angivelig relativt lik alder, erfaring, sosial profil og meninger i partiet.Dagbladet: All makt til Roger

Roger Schjerva ble kåret til Norges 12. mektigste økonom i 2013.Hvamstad, Eline: «Dette er Norges mektigste økonomer», Finansavisen, publisert 23. mars 2013

I en kronikk i Dagbladet 29. oktober 2015 opplyste Schjerva at han har meldt seg ut av SV.

 Referanser 

 Eksterne lenker 

  Roger Schjerva - biografi på Finansdepartementets hjemmeside (kilde)
  Kronikk i Dagbladet 29. oktober 2015: Slår opp med SV etter over 30 år

Kategori:Norske samfunnsøkonomer
Kategori:Statssekretærer fra SV
Kategori:Statssekretærer i Regjeringen Stoltenberg II
Kategori:Tillitsvalgte i Sosialistisk Ungdom
Kategori:SV-politikere i Oslo